Tietoturvakonsultointiin erikoistunut yritys Nixu Oyj myönsi UKKO.fi:lle tietoturvasertifikaatin

Tietoturvakonsultointiin erikoistunut yritys Nixu Oyj on 8.3.2018 myöntänyt UKKO.fi-palvelulle Nixu Security Verified -tietoturvasertifikaatin.

”UKKO.fi on Suomen suurin laskutuspalvelu ja alansa edelläkävijä. Tästä syystä palvelu voi olla mielenkiintoinen kohde kyberrikollisille, jotka hakevat hyökkäyksillä rahallista etua”, kertoo UKKO.fi:n teknologiajohtaja Antti Turpeinen.

”Paveluihin kohdistuvat hyökkäykset vaarantavat sekä yrityksen maineen että liiketoiminnan jatkuvuuden. Säännöllisellä tietoturvatestauksella sekä asianmukaisilla prosesseilla voidaan jo ennalta tunnistaa haavoittuvuuksia ja puutteita, joita hyödyntämällä voitaisiin hyökätä sekä järjestelmää että sen käyttäjiä vastaan”, kuvaa Nixun Security Specialist Tuomas Penttilä.

Nixu Oyj:n tekemä sertifiointi kattaa extra.ukko.fi-palvelun teknisen tietoturvan ja sen taustaprosessit sekä näihin liittyvän dokumentaation. Tällä varmistetaan, että palvelu on turvallinen ja sitä sekä kehitetään että ylläpidetään tavalla, joka takaa tietoturvan tason myös tulevaisuudessa.

Sertifiointia varten palveluun tehtiin toimintoihin liittyvää läpikäyntiä ja teknistä murtotestausta, jossa Nixun konsultit pyrkivät murtamaan järjestelmän turvamekanismeja.

Osana sertifiointiohjelmaa UKKO.fi-palvelun tietoturva tullaan jatkossa käymään läpi vuosittain, Turpeinen vakuuttaa:

”Palveluamme kehitetään kovalla vauhdilla. Finanssialalla toimiessa tietoturvan huomioiminen osana palvelun jatkuvaa kehitystä on äärimmäisen tärkeää – tämän vuoksi luotettavuus on kirjattu myös yrityksemme arvoihin. Sertifioinnin avulla pystymme todistamaan palvelumme käyttäjille ja heidän asiakkailleen, että olemme alamme edelläkävijä myös tietoturvassa. ”

Lisätietoja:

Antti Turpeinen Tuomas Penttilä
antti.turpeinen@ukko.fi <https://www.nixu.com/>
CTO Security Specialist
UKKO.fi Nixu Oyj